Sitemap • Werfkaart • Home/Tuis • Up/Op • Feeskalender • Boerekos • Inligting • Tariewe • Organiseerders •
Pure Plaas Boerefees se Boerekos
By die Pure Plaas Boerefees sal Die Plaaskombuis, sorg vir die heerlikste Boerekos op eg tradisionele wyses.
Smaaklike eiesoortige Boerekos, soos net die Boerenasie dit kan maak, word aangebied. Tipiese plattelandse disse van hierdie kontrei word aangebied met die heerlike gulhartigheid van die inwoners van Utrecht en omgewing.
Geregte soos Pap en Kaiings, Skilpadjies, Pofadder, roosterkoek, boerewors, sosaties, lewerkoekies en tuisgebakte brood met plaasbotter, is alles deel van die spyskaart. Laaste maar nie die minste nie, varkvet op brood met sout en peper of stroop!
Ander heerlike lekkernye sal daar ook volop van wees soos vetkoek, pannekoek, melktert, koeksisters en tuisgemaakte drinkgoed of koeldrankies soos gemmerbier, pynappelbier en 'n stalletjie uitsluitlik vir poedings!
Saterdagaand sal daar 'n afvalpot en 'n bees- of skaappot, bedien met rys of stampmielies, te koop aangebied word, saam met die boeredans.